12.1.2022.
LV
Eiropas Savienības Oficiālais Vēstnesis
C 15/55 Trešdiena, 2021. gada 19. maija
pārveidot darba ņēmēju prasmes tajās nozarēs, kurām pastāv risks izzust zaļā pārkārtošanās rezultātā; uzsver to, cik vērtīga ir labi iedibinātā Eiropas pieredze energosistēmas integrācijas jomā, un aicina dalībvalstis novērtēt šo pieredzi un palīdzēt to nodot no fosilās enerģijas nozares klimatneitrālu nozaru integrētai energosistēmai; 48. uzsver šādas revolucionāras procesu inovācijas un tehnoloģijas, kas vēl vairāk jāstiprina aprites ekonomikas perspektīvā un efektīvā nozaru integrācijas stratēģijā: a) augstas efektivitātes un uz atjaunojamā ūdeņraža izmantošanas balstīta tērauda ražošana, apvienojot tērauda reciklēšanu un pastāvīgu dzelzs veidnes ražošanu, b) centralizēta siltumapgāde, izmantojot liekā siltuma transportēšanu pazemē, c) vieda tarifikācija un modālā pāreja transporta nozarē, d) naftas ķīmijas un agroķīmisko produktu un ar tiem saistīto procesu ilgtspējīga aizstāšana, e) jaunas paaudzes akumulatoru ražošana un pārstrāde, f) datu centriem paredzētas iegremdēšanas šķidrumā tehnoloģijas, kas būtiski samazina enerģijas vajadzības un lieko siltumu; 49. atzinīgi vērtē iniciatīvas stratēģisko vērtības ķēžu jomā; prasa atzīt atjaunojamo energoresursu tehnoloģijas par stratēģisku vērtības ķēdi un izveidot aliansi, lai atbalstītu centienus šo tehnoloģiju izvēršanā, kā arī izveidot iniciatīvu procesa un energoefektivitātes uzlabošanai; aicina Komisiju nodrošināt pārredzamu pārvaldību visās aliansēs, tostarp ar MVU, pilsoniskās sabiedrības, nevalstisko organizāciju un neatkarīgo ekspertu līdzdalību, vienlaikus garantējot ģeogrāfisko daudzveidību; o o 50.
o
uzdod priekšsēdētājam šo rezolūciju nosūtīt Padomei un Komisijai.